**Yujno-Suxokumsk** — Rusiyanın cənubunda, Dağıstan Respublikasında yerləşən şəhər. 

Respublika əhəmiyyətli şəhər olaraq, şəhər dairəsi statusu ilə yeganə yaşayış yeri kimi inzibati vahidlik əmələ gətirir.

Coğrafi yerləşməsi
------------------

Noqay çölündə, Kuma çayının quruyan qolunun deltasında, düzənlik bir ərazidə, Mahaçqala şəhərindən 295 km şimal-qərbdə, respublikanın Stavropol diyarı ilə sərhədinə yaxın ərazidə yerləşir.

Şəhər daxilinə statusu müəyyənləşdirilməyən uzaq bir mikrorayon (qəsəbə) olan Şərqi-Suxokumskda daxil idi. Şəhərin sahəsi 82 km² təşkil edir. Şəhər mərkəzi isə dəniz səviyyəsindən 10 m yüksəklikdə yerləşir.

İqlimi kəskin kontinentaldır. Ən isti ay iyuldur. Bu ayda orta temperatur 24,9°C təşkil edir. Ən soyuq ay isə yanvardır və bu ayın orta temperaturu -3,7° C təşkil edir. İllik orta temperatur 10.7°C-dir. İl ərzində isə əraziyə 320 mm yağıntı düşür. Ən çox yağıntı 46 mm olaraq iyun ayında müşahidə edilir. Ən az yağıntı isə 16 mm olaraq fevralda qeydə alınır.

Tarixi
------

1988-ci ildə şəhər statusu almışdır. Buna qədər isə Qızılyar şəhər soveti tərkibində qəsəbə statusunda idi. 

1995-ci ildə şəhər ərazisinə Vostoçno-Suxokumsk qəsəbəsi daxil edilir. Bu şəhər həm də neft hasilatı ilə seçilir.

Əhalisi
-------

2019-cu il 1 yanvar tarixinə əsasən Rusiyanın 1115 şəhəri arasında əhalisinin sayına görə 898-ci yerdədir. Əhalisinin sıxlığı — 116.04 nəf./km². Rusiya Federasiyasının İqtisadi İnkişaf Nazirliyinin proqnozlarına görə Yujno-Sukhokumsk şəhər rayonunun əhalisi belə olacaqdır:

2024 — 11,22 min. nəf.

2035 — 12,4 min. nəf.

Milli tərkib
2010-cu il Ümumrusiya siyahıya alınmasının məlumatlarına görə şəhərin milli tərkibi haqqında aşağıdakı məlumatlar verilmişdir

| Millət | Say,nəf. | Ümumi əhaliyə olannisbət, % |
| --- | --- | --- |
| avarlar | 4 629 | 46,13 % |
| darginlər | 2 117 | 21,10 % |
| ləzgilər | 1 039 | 10,35 % |
| laklar | 923 | 9,20 % |
| qumuqlar | 479 | 4,77 % |
| ruslar | 417 | 4,16 % |
| digərləri | 409 | 4,08 % |
| bildirməyənlər | 22 | 0,22 % |
| ümumi | 10 035 | 100,00 % |

Yerli özünü idarəetmə
---------------------

Deputatlar məclisinin sədri
2010 il — Maqomedtaqir Qurbançıev Said oğlu 

2017-ci ildən — Abdullayev Abdula Xardaev oğlu 

İcra başçısı
2010-cu ildən — İbrahimov Kadi Qurbanəli oğlu

2017-ci ildən — Abdulayev Abdula Abdurrəhim oğlu

İqtisadiyyat
------------

neft və qaz hasilatı.

elektromexaniki zavod.

çörək zavodu

Tanınmış şəxsləri
-----------------

Abakarov Xizri Maqomed oğlu — Dərbənd şəhərinin icra başçısı.

İstinadlar
----------

1. ↑  .
2. ↑  "Закон Республики Дагестан от 10 апреля 2002 года N 16 «ОБ АДМИНИСТРАТИВНО-ТЕРРИТОРИАЛЬНОМ УСТРОЙСТВЕ РЕСПУБЛИКИ ДАГЕСТАН»". 2018-04-02 tarixində arxivləşdirilib. İstifadə tarixi: 2019-10-02.
3. ↑  "Устав муниципального образования «город Южно-Сухокумск»". 2019-03-27 tarixində arxivləşdirilib. İstifadə tarixi: 2019-10-02.
4. ↑  "Р.Газимагомедов провел совещание по вопросам определения статуса пос. Восточно-Сухокумск". 2019-03-27 tarixində arxivləşdirilib. İstifadə tarixi: 2019-10-02.
5. ↑  "Стратегия пространственного развития Российской Федерации на период до 2025 года (проект)" (PDF). 2018-12-18 tarixində arxivləşdirilib (PDF). İstifadə tarixi: 2019-10-02.
6. ↑  "Перепись 2010 года. Дагстат. Том 3". 2017-10-11 tarixində orijinalından arxivləşdirilib. İstifadə tarixi: 2019-10-02.

Mənbə
-----

* Сайт администрации города Южно-Сухокумска  (rus.)
* Южно-Сухокумск в энциклопедии «Мой город»  (rus.)